Flickr .td_uid_2_60b691a0b74b8_rand.td-a-rec-img{text-align:left}.td_uid_2_60b691a0b74b8_rand.td-a-rec-img img{margin:0 auto 0 0} L-għaqdiet tal-pulizija xejnu l-għajdut li għexieren ta' uffiċjali tal-pulizija se jistrajkjaw talli għadha ma nbdietx id-diskussjoni mwiegħda fi ħdan il-Korp tal-Pulizija biex l-uffiċjali jitħallew ikollhom daqna u tpinġija. Newsbook.com.mt kien infurmat li hemm numru mdaqqas ta' uffiċjali tal-pulizija li xebgħu jistennew li tibda din id-diskussjoni, tant li qed jheddu li jistrajkjaw, u saħansitra li mill-1 ta' Lulju jibdew ma jqaxxrux id-daqna. L-uffiċjali favur li l-pulizija jitħallew ikollhom daqna u tpinġija jargumentaw li dawn ma jinterferixxux mal-mod kif huma jservu lill-pubbliku u kif jagħmlu xogħolhom. Is-sena li għaddiet, l-Unjin tal-Uffiċjali tal-Pulizija (POU) talbet biex jitqajjem mill-ġdid id-djalogu biex il-pulizija jitħallew ikollhom tpinġija u daqna. It-talba għamlitha waqt laqgħa li kellha mal-Ministru għall-Intern Byron Camilleri. Hemm iddiskutew il-progress fuq il-miżuri li kienu tressqu fil-passat kif ukoll proposti ġodda. Intlaħaq qbil li jridu jitħejjew linji gwida ċari fuq kif għandha tkun l-apparenza tal-pulizija. Newsbook.com.mt staqsa lill-Assoċjazzjoni tal-Pulizija f'Malta (MPA) u lill-Unjin tal-Uffiċjali tal-Pulizija (POU) dwar jekk huwiex minnu li xi pulizija qed jheddu li jistrajkjaw. Iż-żewġ unjins ċaħdu dan, u qalu li m'hemm l-ebda diskussjonijiet uffiċjali għaddejjin dwar dan. Sena ilu Il-POU titlob djalogu biex il-pulizija jitħallew ikollhom tpinġija u daqna L-MPA stqarret li dan is-suġġett qiegħed fuq l-aġenda tagħha. Hija fakkret li kien hemm Think Tank organizzat mill-Korp xi żmien ilu, iżda ma kienx hemm riżultat. L-MPA kkjarifikat ukoll li kif inhi l-liġi llum, membri tal-Korp ma jistgħux jistrajkjaw. Sorsi infurmaw lil Newsbook.com.mt li l-ħsieb kien li tinbidel ir-regola dwar dan ladarba tasal l-uniformi l-ġdida għall-pulizija, iżda dan ġie pospost minħabba problemi loġistiċi kkawżati mill-pandemija. Il-pulizija kellhom jibdew jilbsu l-uniformi l-ġdida lejn tmiem l-2020, iżda dan għadu ma seħħx. Ara d-dehra l-ġdida tal-pulizija Ritratti: Ara l-uniformi l-ġdida tal-Pulizija Taqbel li l-uffiċjali tal-pulizija jkollhom daqna jew tpinġija? Ikkummenta hawn taħt jew ibagħtilna fuq info@newsbook.com.mt .td_uid_3_60b691a0b7746_rand.td-a-rec-img{text-align:left}.td_uid_3_60b691a0b7746_rand.td-a-rec-img img{margin:0 auto 0 0}